
MUITINĖS  PAREIGŪNŲ  TARNYBINĖS  UNIFORMOS UNIVERSALIOS STRIUKĖS, STRIUKĖS  SIUVIMO PASLAUGŲ PIRKIMO TECHNINĖ SPECIFIKACIJA

	Rodiklio pavadinimas, dimensija	
	Rodiklio reikšmė

	1. Įsigyjamos paslaugos/prekės
	Muitinės pareigūnų kasdienės tarnybinės uniformos universalių striukių (vyriškų/moteriškų), išeiginės tarnybinės uniformos striukių (vyriškų/moteriškų) siuvimo paslaugos.
Kasdienės tarnybinės uniformos universalių striukių, išeiginės tarnybinės uniformos striukių aprašymas patvirtintas Lietuvos Respublikos finansų ministro 2019 m. vasario 25 d. įsakymu Nr. 1K-56 „Dėl Lietuvos Respublikos vidaus tarnybos statuto įgyvendinimo finansų ministro valdymo srityje“ (su visais pakeitimais ir papildymais).

	2. Sutarties tipas, laikotarpis
	1. Su tiekėju bus sudaroma kasdienės tarnybinės uniformos universalių striukių (toliau tekste – universalios striukės, striukės arba prekės, arba gaminiai), išeiginės tarnybinės uniformos striukių (toliau tekste – striukės,  arba prekės, arba gaminiai) viešojo pirkimo – pardavimo siuvimo paslaugų sutartis (toliau – Sutartis).
2. Sutarties galiojimo terminas – 36 mėnesiai nuo sutarties įsigaliojimo dienos. 

	3. Planuojami įsigyti kiekiai
	3. Planuojami įsigyti maksimalūs kiekiai:
4. Universalios striukės (vyriškos/moteriškos) – 2000 vnt.
5. Striukės (vyriškos/moteriškos) – 100 vnt. 
6. Planuojamų įsigyti prekių maksimalūs kiekiai pateikiami visam numatytam Sutarties galiojimo laikotarpiui (36 mėnesiai). Pirkėjas neįsipareigoja per 36 mėn. Sutarties galiojimo laikotarpį išpirkti viso prekių maksimalaus kiekio. Vadovaujantis perkančiosios organizacijos poreikiu ir skirtu finansavimu, tikslūs prekių kiekiai su dydžiais bus pateikti pirkimo laimėtojui raštu, atskiru prekių užsakymu.

	4. Konkursiniai pavyzdžiai
	Tiekėjai iki pasiūlymų pateikimo termino pabaigos privalo pateikti pavyzdžius, visiškai atitinkančius techninės specifikacijos reikalavimus. 
Teikiami pavyzdžiai ir jų dydžiai: universali striukė vyriška - 1 vnt. (dydis: 104/182), universali striukė moteriška – 1 vnt. (dydis: 96/164), striukė vyriška – 1 vnt. (dydis: 100/176). Pavyzdžiai teikiami be skiriamųjų ženklų.
Jei pateikti pavyzdžiai neatitinka techninės specifikacijos reikalavimų, pasiūlymas laikomas neatitinkančiu pirkimo sąlygų.
Laimėjusio pasiūlymo pavyzdžiai tvirtinami, kaip pavyzdžiai etalonai ir lieka Pirkėjui, kol bus įvykdyta Sutartis. 

	5. Prekių tiekimo terminas
	Prekės turi būti pagamintos ir Tiekėjo sąskaita pristatytos ne vėliau kaip per 4 mėnesius nuo pirkėjo užsakymo raštu pateikimo dienos.

	6. Prekių pristatymo vietos
	8. 	Prekės turės būti pristatomos pagal nurodytas prekių pristatymo vietas ir adresus (pristatymo vieta ir adresas gali būti patikslinti prieš pristatant Prekes). Pristatant prekes, prekių priėmimo perdavimo aktai turi būti išrašyti kiekvienam gavėjui, juose pateikiant pristatomų prekių kiekius ir vertę. Sąskaitos faktūros pateikiamos atskirai kiekvienam prekių gavėjui pagal nurodytas prekių pristatymo vietas ir adresus, mokėtojas nurodomas – Muitinės departamentas prie Lietuvos Respublikos finansų ministerijos.
9.  (pvz. mokėtojas – Muitinės departamentas prie Lietuvos Respublikos finansų ministerijos, gavėjas – Vilniaus teritorinė muitinė). 
10. Prekių pristatymo vietos, adresai:
Vilniaus teritorinė muitinė - Naujoji Riovonių g. 3, Vilnius;
Kauno teritorinė muitinė – Jovarų g. 3, Kaunas;
Klaipėdos teritorinė muitinė - Perkėlos g. 1C, Klaipėda;
Muitinės kriminalinė tarnyba - Žalgirio g. 127, Vilnius;
Muitinės mokymo centras – Jeruzalės g. 25, Vilnius;
Muitinės departamentas – V. Kudirkos g. 18-3, Vilnius.

	7. Atitikimas specifikacijai
	7. Striukės turi atitikti techninius brėžinius ir šios specifikacijos reikalavimus.

	8. Reikalavimai gaminių konstravimui
	Gaminių konstravimui turi būti panaudoti standarto LST ISO 8559 arba kito lygiaverčio duomenys.
Moteriški gaminiai nuo vyriškų gaminių skiriasi užsegimu (jei jis yra) ir drabužių konstravimu.

	9. Reikalavimai gaminių dydžių nustatymui
	Gaminių dydžių skalė nustatoma vadovaujantis LST EN 13402 standarto reikalavimais, normalaus kūno sudėjimo figūrai, bei Lietuvos muitinėje priimtą dydžių sistemą. 

	10. Gaminių dydžiai
	Vyrų uniformos dydžiai: nuo 88 iki 136, ūgiai: nuo 164 iki 206; Moterų uniformos dydžiai: nuo 80 iki 136; ūgiai: nuo 158 iki 194.
Esant būtinybei, gali būti pareikalauta sukonstruoti ir pagaminti nestandartinių dydžių, neviršijant 2% užsakyto kiekio. 

	11. Gaminių matų lentelės
	Matų lentelės derinamos su tiekėju pasirašius Sutartį. Tiekėjas ne vėliau kaip per 10 dienų nuo Sutarties įsigaliojimo dienos turi pateikti derinimui ir tvirtinimui striukių matų lenteles.
Gaminių bazinių dydžių išmatavimai pateikti 3-4 lentelėse.
Esant poreikiui, derinant su tiekėju visų dydžių matų lenteles, gaminių bazinio dydžio išmatavimai, gali būti nežymiai patikslinti ir/ar pakoreguoti, jeigu tai neblogins gaminio konstrukcijos, savybių ir išvaizdos.

	12.  Medžiagų
 techninės charakteristikos
	Striukių siuvimui naudojamos medžiagos ir spalvos turi atitikti rodiklius, pateiktus 1-2 lentelėse.  

	13. Reikalavimai siuvimo siūlams, kitiems siuvimo priedams
	Siuvimo siūlų spalva derinama prie pagrindinės medžiagos spalvos. 
Siuvimo siūlai turi būti poliesteriniai arba lygiavertės kokybės, jų storis ir dygsnių tankumas turi užtikrinti siūlių stiprumą, tamprumą, bei stabilumą eksploatacijos metu.
Gaminių siuvime panaudotų siuvimo priedų (sagos, kibūs tekstiliniai užsegimai, spaudės, pakabukai, fiksatoriai ir pan.) spalva derinama prie pagrindinės medžiagos spalvos arba gali būti juodos spalvos. 
Siuvimo priedai turi būti kokybiški, patikimai tarnauti dėvėjimo metu.

	14. Techniniai kokybiniai reikalavimai prekėms, jų siuvimo siūlėms
	Gaminių konstrukcijos turi būti tinkamos - nevaržyti judesių. Gaminiai turi turėti gerą prekinę išvaizdą, jų porinės detalės ir jų išdėstymas turi būti simetriški.
8. Gaminių technologinis apdirbimas ir siūlių kokybė turi atitikti bendrus šios kategorijos/rūšies drabužių kokybės reikalavimus, keliamus gaminių technologiniam apdirbimui, siūlėms ir medžiagoms. Siūlėse negali būti nutrūkusių siūlų, nesusiūtų tarpų, sudūrimų, dygsnių praleidimų, paraukimų, ištempimų, nuokarpų, skersinių ar išilginių klosčių. Siūlės turi būti tiesios, nesutrūkti timptelėjus. Gaminio kraštų palankos neturi skersuotis, banguoti. Sujungiamos medžiagos turi būti nepažeistos, be prakirtimų. Gaminiai turi būti be tekstilinių defektų, gerai išvalyti, be dėmių ar paliktų pagalbinių žymių, be siūlgalių, turi būti tinkamai išlaidyti (nesuglamžyti).

	15. Garantinis terminas
	Ne mažiau, kaip 24 mėn. nuo prekės eksploatacijos pradžios.
Nustačius prekių kokybės trūkumus eksploatacijos metu, Tiekėjas nemokamai juos keičia naujais ar atlieka taisymus per 10 (dešimt) darbo dienų nuo defekto nustatymo akto surašymo dienos.

	16. Medžiagų  kokybę bei atitikimą techniniams reikalavimams patvirtinantys dokumentai
	1. Konkurso dalyvis, kartu su pasiūlymo dokumentais, privalo pateikti siūlomų gaminių pagrindinės ir pagalbinių  medžiagų bandymų, atliktų notifikuotoje akredituotoje laboratorijoje, protokolų kopijas: 
- pagrindinės medžiagos atitiktį reikalaujamiems rodikliams (pateiktiems 1 lentelėje) įrodančių dokumentų – nepriklausomos, akredituotos pagal tarptautinius standartus laboratorijos atliktų bandymų protokolų, arba kitų lygiaverčių dokumentų kopijas. Bandymų metodai ir rodiklių reikšmės turi atitikti techniniuose reikalavimuose nurodytus bandymo metodus bei reikšmes; 
- pagalbinių medžiagų (tinklelio tipo pamušalo, pamušalo sutvirtinimo medžiagos) naudojamų gaminio gamyboje atitiktį reikalaujamiems rodikliams (pateiktiems 2 lentelėje) įrodančių dokumentų – pagalbinių medžiagų gamintojų atliktų bandymų protokolų arba pagalbinių medžiagų gamintojų techninių dokumentų ar kitų lygiaverčių dokumentų kopijas. Bandymų metodai ir rodiklių reikšmės turi atitikti techniniuose reikalavimuose nurodytus bandymo metodus bei reikšmes. Visų teikiamų dokumentų kopijos turi būti patvirtintos tiekėjo. 
Pirkėjo atskiru reikalavimu konkurso laimėtojas privalės pateikti laboratorijos protokolų originalus, patvirtinančius, kad prekė atitinka Pirkėjo nustatytus techninius reikalavimus, nurodytus prekės  techniniuose aprašymuose. Visi bandymai atliekami pagal galiojančius standartus. Bandymų metodai turi atitikti techniniuose reikalavimuose nurodytus (arba lygiaverčius) bandymo metodus, o rodiklių reikšmės turi būti ne blogesnės už reikalaujamas reikšmes.
2. Pirkėjui, kilus pagrįstų abejonių dėl tiekėjo gaminio ar medžiagų charakteristikų ar kokybinių rodiklių, pirkėjas turi teisę atlikti nepriklausomą pateiktų pavyzdžių tyrimą pasirinktoje akredituotoje laboratorijoje, savo lėšomis, o Tiekėjas privalo pateikti tiek pavyzdžių, kiek reikalinga kontroliniams tyrimams atlikti. Kontrolinių tyrimų rezultatai neginčijami ir laikomi galutiniais. Tiekėjo pasiūlymas atmetamas, kaip neatitinkantis techninės specifikacijos, jeigu bent vienas kontrolinių tyrimų rezultatas blogesnis už techninėje specifikacijoje nurodytus minimalius reikalavimus. Esant nepriklausomos laboratorijos tyrimų rezultatams blogesniems už tiekėjo pasiūlyme nurodytas reikšmes, iš Tiekėjo gali būti pareikalauta apmokėti visas Pirkėjo su tuo patirtas išlaidas.

	17. Aplinkos apsaugos kriterijų reikalavimai medžiagai (gaminiui) bei jų atitikimą patvirtinantys dokumentai (taikomi sutarties vykdymo metu)
	[bookmark: _Hlk157750891]1. Gaminiams naudojama pagrindinė ir pagalbinė medžiagos turi atitikti minimalius aplinkos apsaugos kriterijus, nustatytus Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto Lietuvos Respublikos aplinkos ministro 2022 m. gruodžio 13 d. įsakymu Nr. D1-401 „Dėl Lietuvos Respublikos aplinkos ministro 2011 m. birželio 28 d. įsakymo Nr. D1-508 „Dėl produktų, kurių viešiesiems pirkimams ir pirkimams taikytini aplinkos apsaugos kriterijai, sąrašo, aplinkos apsaugos kriterijų ir aplinkos apsaugos kriterijų, kuriuos perkančiosios organizacijos ir perkantieji subjektai turi taikyti pirkdami prekes, paslaugas ar darbus, taikymo tvarkos aprašo patvirtinimo“ pakeitimo“, 2 priedo IX skyriuje „Tekstilės gaminiai“.
9. Sutarties vykdymo metu Tiekėjas turi pateikti atitiktį pagrindžiančius dokumentus, kad galutiniai tekstilės gaminiai (striukės) atitinka tiekėjo pasiūlyme pasiūlytas prekes (atitiktį pagrindžiantys dokumentai turi būti pateikti Pirkėjui prieš pristatant prekes):
10. 1.1. kad tekstilės gaminių gamybai naudojamuose tekstilės pluoštuose nėra cheminių medžiagų, pripažintų didelį susirūpinimą keliančiomis cheminėmis medžiagomis ir įrašytų į kandidatinį autorizuotinų cheminių medžiagų sąrašą pagal 2006 m. gruodžio 18 d. Europos Parlamento ir Tarybos reglamento (EB) Nr. 1907/2006 dėl cheminių medžiagų registracijos, įvertinimo, autorizacijos ir apribojimų (REACH), įsteigiančio Europos cheminių medžiagų agentūrą, iš dalies keičiančio Direktyvą 1999/45/EB bei panaikinančio Tarybos reglamentą (EEB) Nr. 793/93, Komisijos reglamentą (EB) Nr. 1488/94, Tarybos direktyvą 76/769/EEB ir Komisijos direktyvas 91/155/EEB, 93/67/EEB, 93/105/EB bei 2000/21/EB (toliau – REACH reglamentas), 59 straipsnį, jeigu jų koncentracija produkte didesnė kaip 0,1 proc. pagal masę;
11. 1.2. kad tekstilės gaminių gamybai naudojamuose tekstilės pluoštuose nėra kenksmingų cheminių medžiagų, nurodytų Aplinkos ministro įsakymo 9.1.2 punkte.
12. 1.1. ir 1.2. papunkčiams atitiktį reikalavimams įrodantys dokumentai: (Aplinkos ministro įsakymo 9.1.1 ir 9.1.2 papunkčiams) bandymų ataskaita, pripažintos įstaigos arba paskelbtosios (notifikuotos) institucijos atlikto bandymo protokolas, EU Ecolabel arba kitas I tipo ekologinis ženklas, atitinkantis standartą LST EN ISO 14024 „Aplinkosauginiai ženklai ir aplinkosauginės deklaracijos. I tipo aplinkosauginis ženklinimas. Principai ir procedūros“, OEKO-TEX® STANDARD 100 sertifikatas arba kitas lygiavertis įrodymas. 
13. 1.3. medžiagos gamintojo rašytinis patvirtinimas (deklaracija), kad gaminyje naudojamas poliesterio pluoštas atitinka Aplinkos ministro įsakymo 9.2.1 punktą ir yra 100 proc. pagamintas iš perdirbtų atliekų, kartu pateikiant tai įrodančius dokumentus.
14. 2. Sutarties vykdymo metu, Pirkėjui kilus pagrįstų abejonių dėl pateiktų aplinkosauginių reikalavimų atitiktį pagrindžiančių dokumentų ar gaminių neatitikimo nustatytiems minimaliems aplinkos apsaugos kriterijams, Pirkėjas turi teisę kreiptis dėl nepriklausomos ekspertizės atlikimo, t. y. atlikti tekstilės gaminių patikros bandymus pasirinktoje akredituotoje laboratorijoje, savo lėšomis, o Tiekėjas privalo pateikti tiek pavyzdžių, kiek reikalinga kontroliniams tyrimams atlikti. Kontrolinių tyrimų rezultatai neginčijami ir laikomi galutiniais. Jei bandymų rezultatai rodo, kad tekstilės gaminiai neatitinka tiekėjo nustatytų minimalių aplinkosauginių reikalavimų, Tiekėjo bus pareikalauta apmokėti visas Pirkėjo su tuo patirtas išlaidas, ir bus taikomos Sutartyje numatytos sankcijos.

	18. Gaminių ženklinimas, reikalavimai vidinėms etiketėms
	Kiekvienas gaminys turi būti paženklintas ir pažymėtas pagal Lietuvos Respublikoje galiojančią tvarką. Gaminio vidinėje etiketėje turi būti neišplaunamais dažais nurodytas gamintojas, dydis, audinio sudėtis, pagaminimo metai, priežiūros ženklų simboliai  pagal LST EN ISO 3758 arba lygiaverčius standartus. 

	19. Gaminių pakavimas
	Striukė turi būti tvarkingai sulankstyta, supakuota į skaidrų, patvarų, polietileno maišą su daugkartinio užklijavimo (atsegimo/užsegimo) juostele. 
Ant kiekvieno gaminio turi būti patikimai pritvirtinta popierinė etiketė, kurioje turi būti nurodytas gamintojas, gaminio pavadinimas, dydis. Etiketė tvirtinama taip, kad matytųsi visa išvardinta informacija.
Ant gaminio maišo turi būti prilipdyta etiketė, kurioje turi būti nurodytas gamintojas, gaminio pavadinimas, dydis, ūgis. 

	20. Pakavimas į dėžes
	Maišai su gaminiais turi būti supakuoti į kartonines dėžes. Ant dėžės turi būti nurodyta dėžėje esančių gaminių (prekių) pavadinimas, kiekis, dydis, ūgis.

	21. Reikalavimai pakavimo dėžėms
	Vienoje dėžėje turi būti tik vieno modelio  gaminiai. Vienos dėžės su gaminiais (prekėmis) svoris neturi viršyti 10 kg.

	22. Aplinkos apsaugos kriterijų reikalavimai pakuotėms bei jų atitikimą patvirtinantys dokumentai
	15. Gaminiai pakuojami į pakuotes, kurios turi būti laikytinos perdirbamosiomis pakuotėmis pagal Lietuvos Respublikos mokesčio už aplinkos teršimą įstatymo nuostatas ir (ar) turi būti vienalytės (homogeniškos) pakuotės, pagamintos iš vienos rūšies medžiagos.
16. Atitiktį reikalavimui įrodantys dokumentai – pakuočių gamintojo rašytinis patvirtinimas (deklaracija) ir (ar) techniniai dokumentai ar pakuotės aprašymas, arba kiti lygiaverčiai įrodymai

	23. Kasdienės tarnybinės uniformos universalios striukės modelio aprašymas
	1. Kasdienės tarnybinės uniformos universali striukė (toliau – striukė) turi atitikti bendruosius reikalavimus serijiniu būdu siuvamai tarnybinei uniformai, techninius brėžinius (1- 4pav.) ir šios specifikacijos reikalavimus.
2. Striukė siuvama iš žalios spalvos mišrios pluoštinės sudėties audinio. Audinio spalva žalia, artima pagal PANTONE TEXTILE spalvų katalogą (arba kitą lygiavertį) kodui 19-0309 TCX. Pagrindinio audinio techninės charakteristikos turi atitikti pateiktas 1 lentelėje.
3. Striukė tiesaus silueto, įsiūtinėmis rankovėmis. Priekyje ir nugaroje su atskirai kirptomis papetės detalėmis.
4. Striukė priekyje užsegama iš abiejų galų atsegamu profiliniu užtrauktuku, paslėptu po priesiuvu. Priesiuvas užsegamas 5-iomis juodos spalvos Ø 12,0 ± 1,0 mm spaudėmis (spaudės paslėptos). 
5. Striukės apykaklė stovės tipo. Vidinė stovės dalis – iš juodos spalvos šiauštos trikotažinės medžiagos (fliso) (medžiagos pluoštinė sudėtis – 100 % poliesteris arba kita lygiavertė, paviršinis tankis – 270 ± 20 g/m²). 
6. Striukė siuvama su gobtuvu, kuris nusegamas vandeniui nelaidžiu užtrauktuku, uždengtu 2,5 ± 0,3 cm pločio lystele. Gobtuvas siuvamas su trikotažiniu tinklelio tipo pamušalu (techninės charakteristikos 2 lentelėje). Gobtuvo priekinis kraštas figūrinis, su ties viduriu suformuotu snapeliu.
7. Gobtuvo priekio kraštai tarpusavyje susegami juodos spalvos Ø 12,0 ± 1,0 mm spaudėmis (spaudės paslėptos). Esant nesusegtiems gobtuvo priekio kraštams, jie tvirtinami prie striukės stovės spaudėmis, kurios uždengiamos 5,0 ± 0,5 cm pločio prisiūtomis lystelėmis (ant stovės išorinės dalies priekyje suformuotomis kišenėmis, kurių viduje prisegami gobtuvo priekio kraštai). Šių lystelių plotis matuojamas užsegus priekio užsegimo priesiuvą.
8. Gobtuvo apimtis priekyje ir nugarinėje galvos dalyje (pakaušio srityje) reguliuojama elastine virvute su fiksatoriais. Gobtuvo priekio krašto apimties reguliavimui elastinė virvelė praveriama pro išorinėse apatinėse priekio dalyse įmuštas juodos spalvos metalines Ø 5,0 ± 1,0 mm akutes ir fiksatorius, ir patikimai pritvirtinama apatinėje gobtuvo siūlėje. Gobtuvo apimties reguliavimui nugarinėje (pakaušio) dalyje, pro įmuštą juodos spalvos metalinę Ø 5,0 ± 1,0 mm akutę vidurinėje gobtuvo detalėje, įverta elastinė virvutė, kurios galai patikimai pritvirtinti prie gobtuvo priekinių kraštų. Elastinės virvutės ilgis reguliuojamas fiksatoriumi, kuris pritvirtintas prie gobtuvo per tekstilinę juostelę. Ant virvutės turi būti uždėtas plastikinis žiedelis, apsaugantis virvutę nuo išsivėrimo iš fiksatoriaus. Fiksatorius su elastine juostele uždengiami lystele, suformuota iš gobtuvo viršutinės vidurio detalės. 
9. Krūtinės aukštyje abiejose priekinėse puselėse – vertikalia kryptimi įsiūtos įleistinės kišenės užsegamos profiliniais užtrauktukais (kišenės angos ilgis 17,0 ± 0,5 cm), kurie uždengiami 2,0 ± 0,3 cm pločio lystelėmis. Kišenių angos nupeltakiuotos aplink 0,1 - 0,2 cm pločio peltakiu. Kišenių maišeliai iš pagrindinio audinio.
10. Ant išorinės priekio užsegimo priesiuvo detalės, viename aukštyje su priekio krūtinės srityje esančių įleistinių kišenių viršutiniais kraštais, prisiuvama velkė, skirta movos ženklui prisegti. Velkės plotis – 4,3 ± 0,2 cm, ilgis – 12,5 ± 0,5 cm. Velkės apačia iš abiejų pusių nusmailėja 45º kampu ir pritvirtinama prie priesiuvo paslėpta spaude (spaudė juodos spalvos Ø12,0 ± 0,1 mm). Velkės kraštai peltakiuoti 0,1-0,2 cm atstumu nuo krašto.                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                       
11. Ant dešinėje pusėje esančios papetės, 0,5-0,6 cm atstumu nuo papetės prisiuvimo siūlės, viename lygyje su žemiau esančios įleistinės kišenės lystele, prisiuvama kibaus tekstilinio užsegimo arba kito lygiaverčio veltinio kilpučių detalė (išmatavimai: aukštis – 2,0 cm, ilgis – 10,0 cm), skirta vardiniam ženklui prisegti. 
12. Priekio kairėje pusėje, 0,5-0,6 cm atstumu nuo papetės prisiuvimo siūlės, viename lygyje su žemiau esančios įleistinės kišenės lystele, prisiuvama kibaus tekstilinio užsegimo ar kitos lygiavertės medžiagos kilpučių detalė (išmatavimai: aukštis – 3,0 ± 0,5 cm, ilgis – 9,0 ± 0,5 cm), ant kurios tvirtinama iš tos pačios medžiagos ir tokių pačių išmatavimų pasiūta stačiakampio formos detalė, ant kurios terminiu būdu uždedamas atšvaitinis užrašas didžiosiomis raidėmis „MUITINĖ“ (užrašo išmatavimai: ilgis 7,0 ± 0,2 cm, aukštis – 2,5 ± 0,2 cm (matas su tašku ant „Ė“ raidės)). Kitoje detalės su užrašu pusėje turi būti prisiūta kibaus tekstilinio užsegimo kabliukų detalė.
13. Liemens srityje abiejose pusėse – įstriža kryptimi išsiūtos įleistinės kišenės užsegamos profiliniais užtrauktukais (kišenės angos dydis – 21,0 ± 0,5 cm), kurie uždengiami 2,0 ± 0,3 cm pločio lystelėmis. Kišenių angos nupeltakiuotos aplink 0,1 - 0,2 cm pločio peltakiu. Kišenių maišeliai iš pagrindinio audinio.
14. Striukės nugaros papetės siūlėje įsiūtas 0,3 – 0,5 cm pločio atšvaitinis kantelis. Atšvaitinis kantelis turi būti pagamintas iš atšvaitinės juostos ar medžiagos, kuri turi atitikti LST EN ISO 20471 arba kito lygiaverčio standarto reikalavimus.
15. Ant striukės nugaros detalės, 4,0 ± 1,0 cm atstumu nuo papetės prisiuvimo siūlės, per vidurį prisiuvama kibaus tekstilinio užsegimo ar kitos lygiavertės medžiagos kilpučių detalė (išmatavimai: aukštis – 10,0 ± 1,0 cm, plotis – 30,0 ± 1,0 cm), ant kurios tvirtinama iš tos pačios medžiagos ir tokių pačių išmatavimų pasiūta stačiakampio formos detalė, ant kurios terminiu būdu uždedamas atšvaitinis užrašas didžiosiomis raidėmis „MUITINĖ“ (užrašo išmatavimai: ilgis 28,0 ± 1 cm , aukštis – 10,0 ± 0,5 cm (matas su tašku ant „Ė“ raidės)). Kitoje detalės su užrašu pusėje turi būti prisiūta kibaus tekstilinio užsegimo kabliukų detalė.
16. Striukės nugaros detalė apačioje šiek tiek pailginta, lanko formos.
17. Striukės apačia apdorojama atskirai kirptu apsiuvu ir nupeltakiuota 3,5 ± 0,5 cm pločio peltakiu. Apačios kraštas nupeltakiuotas 0,1 – 0,2 cm pločio peltakiu.
18. Striukės apačios plotis reguliuojamas elastinėmis virvutėmis ir fiksatoriais. 
19. Striukės priekio dalių apačios pločio reguliavimui vienas elastinės virvelės galas tvirtinamas prie šoninės siūlės striukės apačios palankoje, o kitas galas tvirtinamas priekio apačios palankos siūlėje, prieš tai pravėrus elastinę virvelę pro juodos spalvos metalines Ø 5,0 ± 1,0 mm akutes į priekio apatinių kišenių vidų, bei pravėrus ją pro fiksatorių, kuris per tekstilinę juostelę pritvirtintas kišenės viduje prie priekio siūlės. Nugaros dalies apačios pločio reguliavimui elastinė virvelė praverta pro fiksatorius, pritvirtinta per tekstilinę juostelę prie nugaros šoninių siūlų. Kad virvelės galai neišsivertų pro tekstilinę juostelę, galuose uždedami plastikiniai, juodos spalvos antgaliai, kurie turi būti patvarūs, ir neatsisegti.
20. Striukės rankovės dvisiūlės, įsiūtinės. Rankų judesių patogumui užtikrinti, alkūnės srityje suformuoti įsiuvai. Įsiuvai nupeltakiuoti 0,1 – 0,2 cm pločio peltakiais.
21. Ant dešinės ir kairės rankovės, žasto srityje prisiūtos uždėtinės kišenės su kloste apačioje, užsegamos profiliniais užtrauktukais, kurie uždengiami iš kišenės detalės suformuotomis 3,0 – 3,5 cm pločio lystelėmis. Kišenių išmatavimai: aukštis 19,0 ± 0,5 cm, plotis 17,0 ± 0,5 cm. Kišenės angos ilgis – 19,0 ± 0,5 cm. Kišenės prisiuvamos 0,1 - 0,2 cm pločio peltakiais.
22. Ant kairės rankovės uždėtinės kišenės lystelės (uždengiančios užtrauktuką), prisiuvama uždėtinė kišenė rašikliui. Kišenės rašikliui išmatavimai: aukštis 13,0 ± 0,5 cm, plotis 3,3 ± 0,2 cm.
23. Rankovių apačios plotis reguliuojamas figūrinėmis velkėmis, įsiūtomis į rankovių sujungimo siūlę, užsegamomis kibiais tekstiliniais užsegimais. Ant velkės vidinės dalies, per visą jos ilgį, prisiuvama 3,0 ± 0,3 cm pločio kibaus tekstilinio užsegimo juostelės kabliukų dalis, o ant rankovės palankos dalies prisiuvama 3,0 ± 0,3 cm pločio, ir 15,0 ± 0,3 cm ilgio kibaus tekstilinio užsegimo kilpučių dalis.
24. Ant striukės rankovių esančių uždėtinių kišenių, prisiuvamos kibaus tekstilinio užsegimo arba kito lygiaverčio veltinio švelnios dalys, ant kurių bus tvirtinami antsiuvai. Ant kairės rankovės uždėtinės kišenės, 2,0 cm atstumu nuo kišenės viršutinio krašto prisiuvimo siūlės, per vidurį - prisiuvama apskritimo formos 8,5 cm skersmens kibaus tekstilinio užsegimo arba kito lygiaverčio veltinio, kilpučių dalis, ant kurios bus tvirtinamas Lietuvos muitinės antsiuvas. Ant dešinės rankovės uždėtinės kišenės, 2,0 cm atstumu nuo kišenės viršutinio krašto prisiuvimo siūlės, per vidurį, prisiuvama lenktos formos 7,0 cm ilgio kibaus tekstilinio užsegimo arba kito lygiaverčio veltinio, kilpučių dalies juostelė, ant kurios bus tvirtinamas antsiuvas - juostelė su užrašu “LIETUVA”. 3,0 - 4,0 mm atstumu nuo prisiūtos lenktos formos juostelės kampų, prisiuvama stačiakampio formos  kibaus tekstilinio užsegimo arba kito lygiaverčio veltinio, kilpučių dalies juostelė (plotis – 5,5 cm, aukštis – 3,4 cm), ant kurios bus tvirtinamas LR vėliavos juostelės antsiuvas. Skiriamųjų ženklų eskizai su išmatavimais pateikti 5 pav. Švelnios kibaus tekstilinio užsegimo arba kito lygiaverčio veltinio dalys turi būti tikslių išmatavimų, kad būtų tiksliai atkartoti antsiuvų išmatavimai.
25. Ant abiejų striukių rankovių, vienodame aukštyje, po kišenėmis prisiuvami kibiomis tekstilinėmis juostelėmis nusegami 8,0 ± 0,3 cm pločio ir 4,0 ± 0,3 cm aukščio stačiakampio formos (su užapvalintais kraštais) atšvaitiniai elementai (prie rankovių siuvamos kibaus tekstilinio užsegimo arba kito lygiaverčio veltinio kilpučių dalys, o ant atšvaitinės detalės - kibaus tekstilinio užsegimo kabliukų dalys. Atšvaitiniai elementai turi būti pagaminti iš atšvaitinės juostos ar medžiagos, kuri turi atitikti LST EN ISO 20471 arba kito lygiaverčio standarto reikalavimus.
26. Striukės šonuose ir dalyje rankovių (pažasties srityje) įsiūti iš abiejų galų atsegami 62,0 ± 1,0 cm ilgio vandeniui nelaidūs užtrauktukai, uždengti 2,0 cm ± 0,3 cm pločio priesiuvais. Striukės apačioje ant priekio puselių prisiuvamos velkės (velkių išmatavimai: plotis – 3,5 ± 0,3 cm, ilgis – 8,0 ± 0,3 cm) užsegamos (nugarinėje striukės dalyje) juodos spalvos Ø 12,0 ± 1,0 mm spaudėmis.
27. Striukė siuvama su įsiūtu trikotažinės medžiagos tinklelio tipo pamušalu, kurio techninės charakteristikos nurodytos 2 lentelėje. Tinklelio tipo pamušalas turi būti slidžiu paviršiumi, nekibus. 
28. Striukės vidinėje dalyje, apatinė striukės ir rankovių pamušalo dalis papildomai sutvirtinta poliesterine tekstiline medžiaga, kurios charakteristikos nurodytos 2 lentelėje.
29. Striukė siuvama su vidinėmis kišenėmis. 
30. Striukės kairėje vidinėje pusėje, žemiau krūtinės srities ant pamušalo prisiuvama dviguba uždėtinė kišenė iš tos pačios poliesterinės medžiagos, kuri naudojama striukės apatinės pamušalo dalies sustiprinimui. Pirma vidinė uždėtinė kišenė su užsegamu spiraliniu užtrauktuku, įsiūtu priekinėje kišenės dalyje, vertikaliai. Kišenės angos ilgis – 18,0 ± 1,0 cm. Antra uždėtinė kišenė prisiuvama ant pirmosios, ir viršutinis jos kraštas užsegamas kibiu tekstiliniu užsegimu. 
31. Dešinėje striukės vidinėje pusėje žemiau krūtinės srities prisiuvama figūrinė,  nukirptu viršutiniu kampu (anga) kišenė iš trikotažinio tinklelio tipo pamušalo, kurios angos kraštas apkantuotas elastine juostele. Kišenės plotis – 19,0 ± 1,0 cm, aukštis – 28,0 ± 1,0 cm, angos ilgis – 17,0 ± 1,0 cm.
32. Striukė siuvama su išsegamu šiltalu. Išsegamas šiltalas tiesaus silueto, su rankovėmis.
33. Išsegamo šiltalo vidinė ir išorinė pusės sukirptos iš pamušalinio juodos spalvos audinio (pamušalas poliesterinis, arba neblogesnės kokybės), sudaigstyto su šiltalo medžiaga (šiltalo medžiaga 100% poliesterinio pluošto arba kito lygiaverčio, paviršinis tankis – 150 ± 10 g/m2). Šiltalo priekiniai, apatiniai, priekaklio, rankovių apačios kraštai apkantuoti tampria, elastinga juodos spalvos juostele.
34. Išsegamo šiltalo vidinėje dalyje abiejose pusėse, krūtinės aukštyje, prisiūtos uždėtinės kišenės, užsegamos vertikalia kryptimi 17,0 ± 1,0 cm ilgio spiraliniais užtrauktukais.
35. Išsegamas šiltalas prie striukės prisegamas vienu spiraliniu užtrauktuku, papildomai tvirtinant elastinių virvelių kilpomis ir sagomis: rankovių apačioje, ties pažastimis, ir nugarinėje dalyje.
36. Striukės priekio ir nugaros papetės jungimo siūlės, rankovės įsiuvimo siūlės, velkės movai prisiuvimo siūlė nupeltakiuotos 0,5 - 0,6 cm pločio apdailos peltakiais. Striukės priekio užtrauktuko įsiuvimo siūlės, priekio priesiuvas ir jo prisiuvimo siūlė, rankovių skaidymo siūlės, gobtuvo dalių sujungimo siūlės, šoninių užtrauktukų įsiuvimo siūlės, rankovių ir šonų apačiose esančios velkės peltakiuotos 0,1 - 0,2 cm pločio peltakiu.
37. Striukės kišenių, kišenių užtrauktukų prisiuvimo kampai, šonuose esančių užtrauktukų prisiuvimo kraštai, velkių prisiuvimo kraštai turi būti užtvirtinti specialiais įtvirčiais (įtvirčių pusautomatis).
38. Patogiam užtrauktukų atsegimui ar užsegimui, prie užtrauktukų galvučių turi būti pritvirtinti plastikiniai pakabukai su elastinėmis virvelėmis arba gali būti pritvirtintos perlenktos 1,0 cm pločio ripso juostelės, kurių galutinis ilgis 5,0 ± 0,5 cm. 
39. Visi nukirpti kibių tekstilinių užsegimų kraštai turi būti apdirbti, kad neirtų. Visos kibaus tekstilinio užsegimo dalys turi būti papildomai persiūtos dvejomis sukryžiuotomis įstrižomis siūlėmis.
40. Striukės gamybai naudojami vandeniui nelaidūs, spiraliniai ir profiliniai užtrauktukai. Priekio užsegimui naudojamo profilinio užtrauktuko dantukų takelio plotis - 5,0 ± 1,0 mm, kišenėms naudojamų profilinių užtrauktukų dantukų takelio plotis - 4,0 ± 1,0 mm, vidinių kišenių spiralinių užtrauktukų dantukų takelio plotis – 4,0 ± 1,0 mm, šiltalo išsegimui spiralinių užtrauktukų dantukų takelio plotis – 5,0 ± 1,0 mm, šonams naudojamų vandeniui nelaidžių užtrauktukų dantukų takelio plotis - 5,0 ± 1,0 mm.
41. Moteriška striukė nuo vyriškos skiriasi užsegimo kryptimi. Moteriška striukės konstrukcija turi būti atlikta vadovaujantis moteriškos figūros matmenimis, remiantis LST ISO 8559 standarto duomenimis.
42. Vyriškos, moteriškos striukės bazinių dydžių išmatavimai pateikti 3 lentelėje. Esant poreikiui, derinant su tiekėju visų dydžių matų lenteles, gaminio bazinio dydžio išmatavimai, konstrukciniai ir technologiniai gamybos sprendimai gali būti nežymiai patikslinti ir/ar pakoreguoti, jeigu tai neblogins gaminio konstrukcijos, savybių ir išvaizdos.

	24.Išeiginės tarnybinės uniformos striukės aprašymas
	1. Išeiginės tarnybinės uniformos striukė (toliau – striukė) turi atitikti bendruosius reikalavimus serijiniu būdu siuvamai tarnybinei uniformai, techninius brėžinius (6-7 pav.) ir šios specifikacijos reikalavimus.
2. Striukė siuvama iš žalios ir juodos spalvos, vandeniui nepralaidaus audinio. Audinio spalva žalia, artima pagal PANTONE TEXTILE spalvų katalogą (arba kitą lygiavertį) kodui 19-0309 TCX, juoda spalva artima pagal PANTONE TEXTILE spalvų katalogą (arba kitą lygiavertį) kodui 19-0303 TCX. Pagrindinio audinio techninės charakteristikos turi atitikti pateiktas 1 lentelėje.
3. Striukė siuvama su įsiuvamu pamušalu ir atskirai išsegamu šiltalu.
4. Striukės įsiuvamas pamušalas poliesterinis, arba ne blogesnės kokybės. Pamušalo spalva derinama prie pagrindinio audinio spalvos. 
5. Išsegamam šiltalui naudojama šiltinimo medžiaga – 100% poliesterinio pluošto arba kito lygiaverčio, paviršinis tankis – 150 ± 10 g/m2. Pamušalinis audinys - poliesterinis, arba ne blogesnės kokybės, juodos spalvos.
6. Striukė tiesaus silueto, priekyje užsegama iš abiejų galų atsegamu profiliniu užtrauktuku. Po užtrauktuku yra priesiuvas.
7. Striukės pokraščiai siuvami iš pagrindinio audinio juodos spalvos.
8. Apykaklė atverstinė, iš dviejų dalių, su atskirai kirpta stove. Viršutinė apykaklės ir stovės dalis iš juodos spalvos audinio.
9. Apykaklės stovės prisiuvimo siūlėje, nugarinės dalies išorinėje pusėje, yra anga, užsegama spiraliniu užtrauktuku, kurioje paslėptas  gobtuvas iš pagrindinio audinio (žalios spalvos) su pamušalu. Anga uždengta kloste, suformuota iš stovės detalės. Gobtuvo apimtis priekyje reguliuojama virvute su fiksatoriais. 
10. Striukės priekio puselės su atskirai kirptais šoneliais, ir atskirai kirptomis papetės detalėmis. Jungiant papetes su priekio pagrindo detalėmis, iš papetės dalies suformuota 4,0 ±0,2 cm pločio klostė, po kuria abiejose pusėse įsiūtos įleistinės kišenės, užsegamos spiraliniais užtrauktukais. Striukės priekio detalių jungimo su šoneliais siūlėse, liemens srityje, įsiūtos apatinės įleistinės kišenės.
11. Ties liemens linija striukė iš vidaus sutraukiama virvute. Virvutės pravėrimui, striukės pokraščiuose įstatytos juodos spalvos metalines Ø 5,0 ± 1,0 mm akutės. Suraukimas virvute reguliuojamas fiksatoriais. Virvutės galuose uždedami antgaliai.
12. Striukės nugara kirpta iš vienos detalės, kurios viršutinėje dalyje suformuota ir nupeltakiuota 4,0 ±0,2 cm gylio klostė.
13. Rankovės dvisiūlės, įsiūtinės. 
14. Striukė siuvama su pagrindinės spalvos antpečiais, įsiūtais peties srityje į rankovės įsiuvimo siūlę, laisvi galai užsegami juodos spalvos paslėptomis Ø12,0 ± 1,0 mm spaudėmis. Antpečiai turi būti įsiūti taip, kad 2/3 jų pločio būtų priekyje. Antpečiai turi būti pastandinti klijiniu įdėklu. 
15. Ant kairės rankovės, 5,0 cm atstumu nuo rankovės įsiuvimo siūlės, prisiuvamas muitinės antsiuvas, o ant dešinės rankovės – prisiuvama lenktos formos 7,0 cm ilgio antsiuvas - juostelė su užrašu “LIETUVA”, 3,0 - 4,0 mm atstumu nuo prisiūtos lenktos formos juostelės kampų, prisiuvamas stačiakampio formos LR vėliavos juostelės antsiuvas (plotis – 5,5 cm, aukštis – 3,4 cm). Skiriamųjų ženklų eskizai su išmatavimais pateikti 5 pav.
16. Atšvaitinės juostos 2,5 cm pločio ir 12,0 cm ilgio, siuvamos ant rankovių išorinės dalies, striukės nugaros apatinėje dalyje 5,0 cm atstumu nuo apačios krašto, per vidurį. Atšvaitinės juostos prisiuvamos 0,2 cm atstumu nuo krašto. Atšvaitinės juostos turi atitikti LST EN ISO 20471 arba kito lygiaverčio standarto reikalavimus.
17. Striukės pamušale kairėje ir dešinėje pusėje krūtinės aukštyje, įsiuvamos 14,0 ± 0,3 cm pločio įleistinės kišenės su rėmelio tipo apsiuvais. Kišenės užsegamos prisiuvama kilpa ir saga. Sagos derinamos prie pagrindinio audinio spalvos. Šių kišenių galuose įtvirčiai (atlikti su spec. pusautomačiu).
18. Išsegamo šiltalo vidinė ir išorinė pusės sukirptos iš pamušalinio juodos spalvos audinio (pamušalas poliesterinis, arba neblogesnės kokybės), sudaigstyto su šiltalo medžiaga (šiltalo medžiaga 100% poliesterinio pluošto arba kito lygiaverčio, paviršinis tankis – 150 ± 10 g/m2). 
19. Šiltalas priekyje užsegamas spiraliniu užtrauktuku.
20. Išsegamas  šiltalas turi būti su specialios konstrukcijos apykakle, iš tampraus, juodos spalvos lastikinio pynimo 2:2 dvigubo pusvilnonio megzto trikotažo, ne mažesnio kaip 8,0 ± 0,3 cm aukščio.
21. Kairėje vidinėje išsegamo šiltalo pusėje, žemiau liemens linijos, prisiūta uždėtinė pagrindinio audinio juodos spalvos kišenė, užsegama saga. 
22. Išsegamo šiltalo rankovių apačioje prisiūti rankogaliai iš tampraus, juodos spalvos lastikinio pynimo 2:2 dvigubo pusvilnonio megzto trikotažo, ne mažesnio kaip 6,0 ± 0,3 cm aukščio. 
23. Šiltalo apatiniai kraštai susiūti iš vidaus ir nupeltakiuoti 0,5cm pločio peltakiu.
24. Šiltalas prie striukės prisegamas spiraliniu užtrauktuku, įsiūtu tarp pokraščių ir pamušalo.
25. Išsegamas šiltalas papildomai tvirtinamas prie striukės pagrindo kilpomis (elastinės virvelės) ir sagomis: rankovių apačioje ir ties pažastimis. 
26. Apykaklė, priekio ir nugaros papečių klostės, priekio užsegimo priesiuvas, šiltalo užtrauktukas ir apačia nupeltakiuota 0,5 - 0,6 cm pločio apdailos peltakiais. 
27. Striukės priekio užtrauktuko įsiuvimo siūlės, pečių, rankovių alkūninės ir įsiuvimo siūlės, apykaklės stovės, gobtuvo vidurio siūlės, priekio reljefinės siūlės,  pečių velkės peltakiuotos 0,1 - 0,2 cm pločio peltakiu.
28. Striukės gamybai naudojami spiraliniai ir profiliniai užtrauktukai. Priekio užsegimui naudojamo profilinio užtrauktuko dantukų takelio plotis - 5,0 ± 1,0 mm, kišenėms, gobtuvo angai – 4,0 mm, , šiltalo išsegimo ir susegimo spiralinių užtrauktukų dantukų takelio plotis – 6,0 ± 1,0 mm.
29. Moteriška striukė nuo vyriškos skiriasi užsegimo kryptimi, bei moteriška striukės konstrukcija turi būti atlikta vadovaujantis moteriškos figūros matmenimis, remiantis LST ISO 8559 standarto duomenimis. 
30. Vyriškos, moteriškos striukių bazinio dydžio išmatavimai pateikti 4 lentelėje. Esant poreikiui, derinant su tiekėju visų dydžių matų lenteles, gaminių bazinio dydžio išmatavimai, konstrukciniai ir technologiniai gamybos sprendimai gali būti nežymiai patikslinti ir/ar pakoreguoti, jeigu tai neblogins gaminio konstrukcijos, savybių ir išvaizdos.


STRIUKIŲ PAGRINDINĖS MEDŽIAGOS TECHNINIAI RODIKLIAI
1 lentelė
	Eil.
Nr.
	Rodiklio pavadinimas
	Rodiklio reikšmė
	Bandymų metodo žymuo

	1.
	Pluoštinė sudėtis, %
	100% poliesteris + poliuretanas
	LST EN ISO 1833 arba kitas lygiavertis

	2. 
	Paviršinis tankis, g/m²
	145 ± 10
	LST EN 12127 arba kitas lygiavertis

	3.
	Didžiausioji trūkimo jėga, N
	Metmenys ≥ 900
Ataudai ≥ 600
	LST EN ISO 13934-1 arba kitas lygiavertis

	4.
	Plyšimo jėga, N
	Metmenys ≥ 20
Ataudai ≥ 20
	LST EN ISO 13937-2 arba kitas lygiavertis

	5.
	Matmenų pokytis po skalbimo prie 40˚, %
	± 1,0
	LST EN 5077 arba kitas lygiavertis

	6.
	Nusidažymo atsparumas, balais:
	

	6.1
	- vandeniui
	≥ 4
	LST EN ISO 105-E01 arba kitas lygiavertis

	6.2
	- skalbimui prie 40 ˚C
	≥ 4
	LST EN ISO 105-C06 arba kitas lygiavertis

	6.3
	- sausai trinčiai
	≥ 4
	LST EN ISO 105-X12 arba kitas lygiavertis

	6.4
	- šlapiai trinčiai
	≥ 4
	LST EN ISO 105-X12 arba kitas lygiavertis

	6.5
	- šviesai
	≥ 4
	LST EN ISO 105-B02 arba kitas lygiavertis

	6.6
	- organiniams tirpikliams
	≥ 4
	LST EN ISO 105-X05 arba kitas lygiavertis

	7.
	Atsparumas vandens prasiskverbimui, cm
	≥ 2500
	LST EN ISO 811 arba kitas lygiavertis

	8.
	Atsparumas vandens prasiskverbimui po trijų skalbimų, cm
	≥ 1800
	LST EN ISO 811 arba kitas lygiavertis

	9.
	Atsparumas vandens garams, Ret m²Pa/W
	≤ 12
	LST EN ISO 11092 arba kitas lygiavertis

	10.
	Spalva
	žalia


	artima pagal PANTONE tekstilės spalvų katalogą (arba kitą lygiavertį) kodui – 19-0309 TCX

	
	
	juoda
	artima pagal PANTONE TEXTILE spalvų katalogą (arba kitą lygiavertį) kodui 19-0303 TCX.


Pastabos: 
1) atliekant 5 ir 6.2 rodiklių bandymus, skalbimo ir džiovinimo procedūros pagal LST EN ISO 6330: skalbimo procedūra – 4N, džiovinimo būdas – A; 
2) rodikliui 6.5 spalvos pasikeitimą vertinti po 5 skalbimo ciklų;

TRIKOTAŽINIO TINKLELO TIPO PAMUŠALO IR  PAMUŠALO SUTVIRTINIMO    MEDŽIAGŲ TECHNINIAI RODIKLIAI
2 lentelė
	Eil.
Nr.
	Rodiklio pavadinimas
	Rodiklio reikšmė
	Bandymų metodo žymuo

	Trikotažinis tinklelio tipo pamušalas

	1.
	Pluoštinė sudėtis, %
	100% poliesteris 
	LST EN ISO 1833 arba kitas lygiavertis

	2. 
	Paviršinis tankis, g/m²
	100 ± 15
	LST EN 12127 arba kitas lygiavertis

	3.
	Matmenų pokytis po skalbimo prie 40˚, %
	± 2,0
	LST EN 5077 arba kitas lygiavertis

	4.
	Nusidažymo atsparumas, balais:
	

	4.1
	- sausai trinčiai
	≥ 4
	LST EN ISO 105-X12 arba kitas lygiavertis

	4.2
	- šlapiai trinčiai
	≥ 4
	LST EN ISO 105-X12 arba kitas lygiavertis

	4.3
	- prakaitui
	≥ 4
	LST EN ISO 105-E04 arba kitas lygiavertis

	5.
	Spalva
	Juoda
	

	Pamušalo sutvirtinimo medžiaga

	1.
	Pluoštinė sudėtis, %
	100% poliesteris 
	LST EN ISO 1833 arba kitas lygiavertis

	2. 
	Paviršinis tankis, g/m²
	140 ± 10
	LST EN 12127 arba kitas lygiavertis

	3.
	Didžiausioji trūkimo jėga, N
	Metmenys ≥ 1000
Ataudai ≥ 700
	LST EN ISO 13934-1 arba kitas lygiavertis

	4.
	Matmenų pokytis po skalbimo prie 40˚, %
	± 2,0
	LST EN 5077 arba kitas lygiavertis

	5.
	Atsparumas dilinimui (sūkiai), 9 kPa
	≥ 90000
	LST EN ISO 12947-2 arba kitas lygiavertis

	6.
	Spalva
	Juoda
	



VYRIŠKOS, MOTERIŠKOS UNIVERSALIOS STRIUKĖS BAZINIŲ DYDŽIŲ IŠMATAVIMŲ LENTELĖ
3 lentelė
	Eil. Nr.
	Matavimo vieta
	Universali striukė Reikšmė, cm
	Universali striukė Reikšmė, cm
	Leistini nukrypimai, cm

	
	Bazinis dydis
	104/182
	96/164
	

	1.
	½ Gaminio plotis per krūtinę
	63,0
	59,0
	 1

	2.
	½ Gaminio plotis apačioje
	61,0
	55,0
	 1

	3.
	Nugaros ilgis
	78,0
	65,0
	 1

	4.
	Peties plotis
	16,7
	14,6
	 0,3

	5.
	Rankovės ilgis
	65,0
	60,0
	 1

	6.
	½ Rankovės plotis (bicepsas), 
	30,4
	28,4
	 0,5

	7.
	½ Rankovės apačios plotis
	14,2
	13,2
	 0,5

	
	Išsegamo šiltalo išmatavimai

	8.
	½ Gaminio plotis per krūtinę
	57,0
	54,0
	 1

	9.
	½ Gaminio plotis apačioje
	54,0
	51,0
	 1

	10.
	Nugaros ilgis
	69,0
	56,0
	 1

	11.
	Peties plotis
	11,5
	10,6
	 0,5

	12.
	Rankovės ilgis
	62,7
	58,5
	 1

	13.
	½ Rankovės plotis (bicepsas), 
	26,0
	25,5
	 0,5

	14.
	½ Rankovės apačios plotis
	10,7
	9,7
	 0,5



VYRIŠKOS, MOTERIŠKOS IŠEIGINĖS UNIFORMOS STRIUKĖS BAZINIŲ DYDŽIŲ IŠMATAVIMŲ LENTELĖ
4 lentelė
	Eil. Nr.
	Matavimo vieta
	Vyr. striukė Reikšmė, cm
	Mot. striukė Reikšmė, cm
	Leistini nukrypimai, cm

	
	Bazinis dydis
	100/176
	96/176
	

	1.
	½ Gaminio plotis per krūtinę
	64,0
	60,0
	 1

	2.
	½ Gaminio plotis apačioje
	61,0
	60,0
	 1

	3.
	Nugaros ilgis
	84,0
	83,0
	 1

	4.
	Rankovės ilgis
	65,0
	64,0
	 1

	5.
	½ Rankovės plotis (bicepsas)
	29,0
	28,5
	 0,5

	6.
	½ Rankovės apačios plotis
	17,5
	17,0
	 0,5

